जब कुनै प्रतिद्वन्द्वी खेलाडीसँग उनको भिडन्त हुन्छ तब उनी यस्तो चोट लागेको ‘नाटक’ गर्छन् जुन हेर्दा लाग्छ कि कुनै ठूलै घटना भएको छ । उनीमाथि यस्तै आरोप लाग्ने गरेको छ ।
ब्राजिलविरुद्ध मेक्सीकोको म्याचमा पनि यस्तै भयो । खेल समाप्त हुन २० मिनेट बाँकी हुँदा नेइमारका कारण खेल रोक्न पर्यो ।
मेक्सीकोका खेलाडी मिगुअल लायुनको खुट्टा नेइमारको खुट्टासँग ठोक्किँदा नेइमार यसरी चिच्याउन थाले कि हेर्दा यस्तो लाग्थ्यो कि उनलाई असहनीय पीडा भइरहेको छ ।
उनको यस्तो व्यवहारपछि ब्राजिलको समूह, मेक्सीकोका खेलाडी, रेफ्री, फोर्थ अफिसियल सबै त्यहाँ उपस्थित भए र तनावको स्थिती निम्तिने खतरा पैदा भयो ।
खेलपछि लायुनसँग जोडिएको प्रश्न नेइमारतर्फ तेर्साइँदा उनका म्यानेजर टाइटेले भने, ‘उनी नेइमारमाथि चढेका थिए । मैले स्क्रिनमा देखेको हुँ ।’
त्यसपछि नेइमारले भने, ‘हेर्नुहोस्, मलाई तल्लो स्तरको देखाउनका लागि यस्तो गरिएको हो भन्ने मलाई लाग्छ ।’